गौरतलब है कि बीजेपी वर्तमान समय में अपने इतिहास के सबसे स्वर्णिम दौर से गुजर रही है। उत्तर प्रदेश में भारतीय जनता पार्टी ने 14 साल के वनवास को खत्म कर यूपी की 80 लोकसभा सीटों में से 73 में जीत दर्ज की थी और ये शाह की रणनीति की वजह से ही सफल हो पाया था तब शाह यूपी बीजेपी के इनचार्ज थे। उन्हीं की रणनीतियों के कारण ही सालों से अपने अस्तित्व के लिए प्रयास कर रही भारतीय जनता पार्टी ने साल 2014 में बहुमत के साथ सबसे बड़ी पार्टी बनकर उभर पायी थी। अमित शाह की अगुवाई में बीजेपी ने उत्तर प्रदेश, गोवा, मणिपुर, जम्मू-कश्मीर, झारखंड, असम, उत्तराखंड, हिमाचल प्रदेश, त्रिपुरा, नगालैंड और मेघालय में जीत दर्ज की है। पूर्वोत्तर में सत्ता से अबतक दूर रही बीजेपी ने शाह के करिश्माई नेतृत्व में सियासी जमीन को जिस तरह से मजबूत किया है उसने सालों से देश पर राज करने वाली सबसे पुरानी पार्टी के अस्तित्व को ही हिला कर रख दिया है। उन्हीं की रणनीतियों के कारण ही आज 20 राज्यों में बीजेपी के नेतृत्व वाली एनडीए की सरकार है जिसका मतलब ये है कि देश के कुल 29 राज्यों में सिर्फ 9 राज्य में ही अन्य पार्टियों की सरकारें हैं। यही नहीं सलोन से पिछले 30 सालों से महाराष्ट्र की राजनीति में राज कर रही शिवसेना को शाह की रणनीति ने इस तरह से प्रभावित किया है उसकी राजनीतिक पकड़ कमजोर हो गयी है। महाराष्ट्र विधानसभा चुनाव में 124 सीटें जीतकर बीजेपी सबसे बड़ी पार्टी के रूप में उभरी थी।